Nóg ’n brand woed in St. Francisbaai | Netwerk24
Nóg ’n brand woed in St. Francisbaai
Deur Cara-Lee Dorfling 22 Augustus 2019 16:43
Volgens die Kouga-munisipaliteit is die brand na 19:00 onder beheer gebring en owerhede hou die situasie dop.
’n Brand woed het Donderdagmiddag in die vakansiedorp St. Francisbaai in die Oos-Kaap, gewoed.
Volgens onbevestigde berigte is ’n paar huise reeds in die brand wat Donderdagmiddag uitgebreek het, verwoes.
Volgens Laura-Lee Randall, ’n woordvoerder vir die Kouga-munisipaliteit, woed die brand tans rondom Lymeweg-noord in St. Francisbaai.
Drie huise is volgens onbevestigde bronne reeds deur die brand geraak, het Randall gesê.
“Ons het die (Nelson Mandelabaai)-metro nou vir hulp gevra en ’n helikopter is ook op pad om te help,” het sy bygevoeg.
Die oorsaak van die brand is nog onbekend, maar ’n veldbrand woed glo in die bosse agter Lymeweg-noord.
In Desember verlede jaar is meer as tien huise in dié vakansiedorp in ’n wegholbrand in puin gelê.
Meer as 70 huise is in 2012 óók deur ’n brand in dié dorp verswelg.
KYK: St. Francis se skade meer as R100 m.
St. Francisbaai opgeruim ná verwoestende brand